Madeleine Egle

Madeleine Egle (født 21. august 1998 i Rinn) er en østerriksk aker som har bronse i singel fra Vinter-OL for ungdom 2016 på Lillehammer som fremste internasjonale meritt.

Hun har drevet med aking siden 2007.

Hun tok bronse i Vinter-OL 2018.

Under Vinter-OL 2022 i Beijing, ble hun nummer 4 i singel og tok sølv i stafett.

Idrettskarriere 
2013/14
Egle deltok i junior-VM i aking 2014 i Igls i Østerrike, der hun kom på 25.-plass i singel. Hun deltok i ett renn i verdenscupen for junior, og kom der på 12.-plass.

2014/15
I verdenscupen i aking for junior 2014/15 vant hun ett av rennene, i Winterberg, og kom på 4.-plass sammenlagt. Hun deltok i junior-VM i aking 2015 på Lillehammer, og kom på 4.-plass i singel.

Hun vant det østerrikske juniormesterskapet i 2015.

2015/16
I verdenscupen i aking for junior 2015/16 har hun to enkeltseire. I januar deltok hun i junior-EM i aking 2016, og endte på fjerdeplass. En uke etter junior-EM deltok hun også i VM i aking 2016, der hun kom på 18.-plass.

Hun deltok i Vinter-OL for ungdom 2016 på Lillehammer, der hun fikk bronse i singel, bak canadiske Brooke Apshkrum og tyske Jessica Tiebel. I lagstafetten kom Østerrike på 9.-plass.

Referanser

Eksterne lenker 
 
 
 
  Profil hos ungdoms-OL 2016 

Østerrikske akere
Olympiske bronsemedaljevinnere for Østerrike
Deltakere for Østerrike under Vinter-OL 2018
Akere under Vinter-OL 2018
Medaljevinnere under Vinter-OL 2018
Deltakere for Østerrike under Vinter-OL 2022
Akere under Vinter-OL 2022
Deltakere under Vinter-OL for ungdom 2016
Personer fra Bezirk Innsbruck Land
Olympiske medaljevinnere i aking
Medaljevinnere under Vinter-OL 2022